USA, lavastaja: Spike Jonze, osades: Max Records, Catherine Keener, Mark Ruffalo ja Metsikute häältena Forest Whitaker, James Gandolfini, Paul Dano, Catherine O'Hara    Maurice Sendaki raamatul põhinev fantaasialugu poisist, kes põgeneb igapäevaste probleemide ja üksinduse eest saarele, kus hiigelolendid teevad, mida süda soovib.    Miks aasta paremikus? Spike Jonze on suutnud püüda filmilindile tõelise kummarduse lapsepõlvele ja fantaasiale - vormiliselt lastefilmi, mis oma tumeduses ja sügavuses huvitavam ilmselt vanematele. Visuaalselt tonaalsuselt ehk pisut üheülbaline, on Jonze suutnud tabada ära teatava üldise vabastava kaootilisuse essentsi ning keskendunud detailidele üsna episoodiliselt. Kunstilised lahendused on siiski kiiduväärsed, nagu ka muusikaline taust, ning vaatamata tihedale veidi venivale mürgeldamisele on tegu ilusa ja siira looga.    Parim: Metsikud ise - tänu arvutigraafika minimaalsele kasutusele näevad nad välja omanäolised ja isikupärased.